Здравейте! 


Имам въпрос касаещ здравните ми осигуровки. 


Студент съм и по принцип досега университетът ме е осигурявал.  

Сега работя на граждански договор, който преподписвам ежемесечно и е с фиксирана заплата под минималната. 


Въпросът ми е възложителят длъжен ли е да ме осигурява?  

А ако не е, сам ли трябва да внасям осигуровките или мога да продължа да се възползвам от тези на университета?


Поздрави! 




Здравни осигуровки при студент на граждански договор
====================================================

 

Здравейте, Радослав, 


в хипотезата, при която студент получава месечно възнаграждение за работа без трудово правоотношение в размер под минималната работна заплата, след намаляването му с нормативно признатите разходи, и при условие, че не е осигурен на друго основание по чл. 40, ал. 1, т. 1 или 2 от ЗЗО, здравноосигурителни вноски върху полученото от него възнаграждение не се дължат.  

В този случаи студентът не е задължен да внася здравноосигурителни вноски за своя сметка по реда на чл. 40, ал. 5 от ЗЗО, тъй като е осигурен здравно от републиканския бюджет.


Поздрави,  

адв. Николина Митова  

тел. 0898 303092


